laion/Wikipedia-Exotic huggingface dataset:
পূজা দেবারিয়া

পূজা দেবরিয়া (জন্ম: ২৯ জুলাই, ১৯৯১) হলেন একজন ভারতীয় চলচ্চিত্র এবং মঞ্চ অভিনেত্রী, যিনি মূলত তামিল চলচ্চিত্রে অভিনয় করে থাকেন। সেলভারাঘবনের মায়াক্কাম এন্না (২০১১)-এর মাধ্যমে চলচ্চিত্রে অভিষেক করেন তিনি। বিরতির পর ২০১৫ সালে চলচ্চিত্রে ফিরে আসার আগে তিনি স্ট্রে ফ্যাক্টরির সাথে মঞ্চে বিভিন্ন কাজ করেছিলেন। তিনি তামিলনাড়ুর চেন্নাইয়ের আদিয়ারে সেন্ট মাইকেল একাডেমিতে তার উচ্চ বিদ্যালইয়ের পাঠ সম্পন্ন করেছিলেন। ২০১০ সালে পূজা মঞ্চদল স্ট্রে ফ্যাক্টরিতে যোগ দেন এবং দলটির সাথে স্টেজ পারফরম্যান্স এবং অনলাইন ভিডিওতে কাজ করেছেন। মঞ্চ অনুষ্ঠান ডার্টি ড্যান্স নির্মাণের সময় পূজা গীতাঞ্জলী সেলভারাঘবনের নজরে আসেন। তিনি তার স্বামীকে পূজার কথা জানান এবং মায়াক্কাম এন্না (২০১১)-এ অভিনয়ের সুযোগ করে দেন। ২০১৫ সালে তিনি কার্তিক সুব্বারাজের ইরাইভি এবং মণিকন্দনের কুট্টারাম থান্ডনাই-সহ ছয়টি চলচ্চিত্রে অভিনয় করেছিলেন। মডেল হিসেবে তিনি একাধিকবার অভিনেতা নরেন ওয়েইসের পাশাপাশি ইন্ডিয়া টুডে ম্যাগাজিনের প্রচ্ছদে ছিলেন। মায়া ফ্রম মাদুরাই-নাটকটির মাধ্যমে তিনি পরিচালনায় আত্মপ্রকাশ করেন। সমস্ত চলচ্চিত্র তামিল ভাষায়, যদি না অন্যথায় উল্লেখ করা হয়। "Pooja Balu, Stray Factory"। The New Indian Express। ২ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৫।  RAVEENA JOSEPH। "Busting the Madrasi myth"। The Hindu। সংগ্রহের তারিখ ১ অক্টোবর ২০১৫।  LAKSHMI KRUPA। "A short and sweet debut"। The Hindu। সংগ্রহের তারিখ ১ অক্টোবর ২০১৫।  Raveena, Joseph (১৬ নভেম্বর ২০১৫)। "The struggle of an actress"। The Hindu। Chennai। সংগ্রহের তারিখ ১ অক্টোবর ২০১৬।  D Meera Chithirappaavai। "Iraivi's first look will be released well before Diwali 2015"। Behindwoods। সংগ্রহের তারিখ ১ অক্টোবর ২০১৫।  "Illayaraja teams up with 'Kaaka Muttai' director"। Sify.com। ২০১৫-০৭-১৬। ২০১৫-১১-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।  "Naren Weiss Twitter"। n.d.। সংগ্রহের তারিখ ৩১ ডিসেম্বর ২০১৬।  ওয়েবসাইট ইন্টারনেট মুভি ডেটাবেজে পূজা দেবারিয়া (ইংরেজি) টুইটারে পূজা দেবারিয়া
ঘটনা (সম্ভাবনা তত্ত্ব)

কোনো দৈব পরীক্ষা-এর নমুনাক্ষেত্র-এর উপগুচ্ছকে ঘটনা বলা হয়। কোনো দৈব পরীক্ষায় দুটি ছক্কা যদি একসাথে নিক্ষেপ করা হয়, তবে এর নমুনাক্ষেত্র হবে - S = ( ( 1 , 1 ) ( 1 , 2 ) ( 1 , 3 ) ( 1 , 4 ) ( 1 , 5 ) ( 1 , 6 ) ( 2 , 1 ) ( 2 , 2 ) ( 2 , 3 ) ( 2 , 4 ) ( 2 , 5 ) ( 2 , 6 ) ( 3 , 1 ) ( 3 , 2 ) ( 3 , 3 ) ( 3 , 4 ) ( 3 , 5 ) ( 3 , 6 ) ( 4 , 1 ) ( 4 , 2 ) ( 4 , 3 ) ( 4 , 4 ) ( 4 , 5 ) ( 4 , 6 ) ( 5 , 1 ) ( 5 , 2 ) ( 5 , 3 ) ( 5 , 4 ) ( 5 , 5 ) ( 5 , 6 ) ( 6 , 1 ) ( 6 , 2 ) ( 6 , 3 ) ( 6 , 4 ) ( 6 , 5 ) ( 6 , 6 ) ) {\displaystyle S=\left({\begin{array}{cccccc}(1,1)&(1,2)&(1,3)&(1,4)&(1,5)&(1,6)\\(2,1)&(2,2)&(2,3)&(2,4)&(2,5)&(2,6)\\(3,1)&(3,2)&(3,3)&(3,4)&(3,5)&(3,6)\\(4,1)&(4,2)&(4,3)&(4,4)&(4,5)&(4,6)\\(5,1)&(5,2)&(5,3)&(5,4)&(5,5)&(5,6)\\(6,1)&(6,2)&(6,3)&(6,4)&(6,5)&(6,6)\\\end{array}}\right)} একে সমগ্র সম্ভাব্য ফলাফল বলে। দুটি ছক্কা নিটাল হলে প্রতিটি বিন্দুর ঘটার সম্ভাবনা সমান। এক্ষেত্রে এদের সমসম্ভাব্য ফলাফল বলা হয়। এখন যদি শর্ত দেয়া হয়, যে দুটি ছক্কার প্রথমটি 6 হতে হবে, তখন নমুনাক্ষেত্রের উপগুচ্ছ B ={(6, 1), (6, 2), (6, 3), (6, 4), (6, 5), (6, 6)} হবে একটি ঘটনা। এখানে ৬টি বিন্দু B ঘটনার স্বপক্ষে আছে। আবার ছক্কার দুটিতে A = (6, 1) পড়লে E = (6, 2) একই সাথে ঘটতে পারে না। সেজন্য A এবং E কে পরস্পর বিচ্ছিন্ন ঘটনা বলতে পারি। Events ওয়েব্যাক মেশিনে আর্কাইভকৃত ১৪ আগস্ট ২০১০ তারিখে
ক্রিকেট কোলা

ক্রিকেট নেচারাল বেভারেজ, হল গ্রিন টি ভিত্তিক তৈরি সোডা। প্রস্তুতকারকের মতে, প্রতিটি বোতলে দুই কাপ সবুজ চা থাকে এবং এটি উচ্চ-ফ্রুক্টোজ কর্ন সিরাপের পরিবর্তে সুক্রোজ দিয়ে মিষ্টি করা হয়। পানীয়টিতে কোনো ফসফরিক অ্যাসিড, সংরক্ষণকারী উপাদান, কৃত্রিম রং বা স্বাদ নেই। যদিও ব্যাপকভাবে পাওয়া যায় না, উত্পাদিত স্বাদের মধ্যে রয়েছে চিনিজাত এবং চিনির বিকল্প মিষ্টি জাত, ডালিম রাস্পবেরি, ম্যান্ডারিন কমলা এবং সাদা পীচ উভয়ের কোলা। ক্রিকেট ন্যাচারাল বেভারেজ তৈরি করেছেন পটোম্যাক, মেরিল্যান্ডের জন ও মেরি হিরন। ক্রিকেট কোলার উপাদানগুলির মধ্যে রয়েছে: কোলা বাদামের নির্যাস, ঘনীভূত সবুজ চা, ভ্যানিলা নির্যাস, সুক্রোজ দিয়ে মিষ্টি করা হয়। ডালিম রাস্পবেরি, ম্যান্ডারিন এবং সাদা পীচ প্রাকৃতিকভাবে স্বাদযুক্ত। ক্রিকেট শুধুমাত্র ১২ ওজেড রেট্রো কাচের বোতলে পাওয়া যায়। এটি একক বোতল, ৪-প্যাক বা ক্ষেত্রবিশেষে (২৪ বোতলে) পাওয়া যায়। ২০০৮ সালের শেষ দিকে, শিকাগো-ভিত্তিক স্বাস্থ্যকর পানীয় কোম্পানি মেরিডিয়ান বেভারেজ কোম্পানি অপ্রকাশিত দামে ক্রিকেট অধিগ্রহণ করে। সহ-প্রতিষ্ঠাতা মেরি হিরন অধিগ্রহণের অংশ হিসাবে মেরিডিয়ানের বিক্রয় এবং বিপণনের সিনিয়র ভাইস প্রেসিডেন্ট হন। মার্চ ২০১০ পর্যন্ত মেরিডিয়ান তাদের ওয়েবসাইটে ক্রিকেটকে তাদের পণ্য লাইনে তালিকাভুক্ত করে নি। মেরিডিয়ান পণ্যটি পুনরায় চালু করবে কিনা তা সংবাদমাধ্যমে অস্পষ্ট। বিক্রির পর থেকে, ক্রিকেটের দুটি প্রধান খুচরা চেইন হোল ফুডস মার্কেট এবং পটবেলি স্যান্ডউইচ শপে-এ ক্রিকেট খুঁজে পাওয়া ক্রমশ কঠিন হয়ে পড়েছে। কোলা Making It: A Potomac couple develop a natural alternative to Diet Coke and get just the boost they craved
শমী দাস

শমী রঞ্জন দাস (জন্ম ২৮শে আগস্ট ১৯৩৫) একজন ভারতীয় শিক্ষাবিদ। তিনি দুন স্কুলের প্রাক্তন ছাত্র এবং ভারতের তিনটি বিখ্যাত স্কুল যথাক্রমে দুন স্কুল, মায়ো কলেজ এবং লরেন্স কলেজ সানাওরের দায়িত্বপ্রাপ্ত প্রধান রূপে কাজ করেছে। শমী রজন স্কটল্যান্ডের গর্ডনস্টোন স্কুলে তার শিক্ষকতাজীবন শুরু করেন। তিনি হায়দ্রাবাদ, বিশাখাপত্তনম, মোহালি এবং বেঙ্গালুরুতে ওকরিজ ইন্টারন্যাশনাল স্কুল প্রতিষ্ঠা করেন। দ্য দুন স্কুলে তার প্রাথমিক শিক্ষার পর, তিনি সেন্ট জেভিয়ার্স কলেজ, কলকাতা বিশ্ববিদ্যালয়ের এবং কেমব্রিজ বিশ্ববিদ্যালয় থেকে স্নাতক হন । গর্ডনস্টউন স্কুল, যেখানে তিনি প্রিন্স চার্লসের শিক্ষক রূপেও কাজ করেছেন, থেকে চলে আসার পরে তিনি ১৯৬৯ থেকে ১৯৭৪ সাল পর্যন্ত মায়ো কলেজের অধ্যক্ষ ছিলেন। এরপর তিনি ১৯৭৪ সালে লরেন্স স্কুল, সানাওয়ারের অধ্যক্ষ হন এবং ১৯৮৮ সাল পর্যন্ত এই পদে অধিষ্ঠিত ছিলেন। তিনি দ্য দুন স্কুলে ১৯৮৮ থেকে ১৯৯৫ পর্যন্ত অধ্যক্ষ রূপে কাজ করেন, পরে তার স্থলাভিষিক্ত হন জন মেসন । দুন স্কুল থেকে অবসর নেওয়ার পর, তিনি একজন শিক্ষা বিষয়ক পরামর্শদাতা হয়ে ওঠেন এবং তিনি প্রায় ৭৬টি স্কুলে শিক্ষার ক্ষেত্রে তার দৃষ্টিভঙ্গি প্রদান করে চলেছেন। [তথ্যসূত্র প্রয়োজন] তিনি বর্তমানে ওকরিজ ইন্টারন্যাশনাল স্কুলের চেয়ারম্যান। Setting up a school may cost crores - Times Of India "The Aryan International International School: Will to Excel"। ১৯ মে ২০১৮ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২১।  Old-school values, modern charm - Hindustan Times ওয়েব্যাক মেশিনে আর্কাইভকৃত ৭ ডিসেম্বর ২০১২ তারিখে "Archived copy"। ১৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৬-০৯।  [১] ওয়েব্যাক মেশিনে আর্কাইভকৃত ১৪ নভেম্বর ২০১১ তারিখে
নিধিরাম সর্দার

নিধিরাম সর্দার হল একটি জনপ্রিয় বাংলা চলচ্চিত্র যা পরিচালনা করেন রবি ঘোষ। এই চলচ্চিত্রটি ১৯৭৬ সালে শুভদীপ চিত্রম ব্যানারে মুক্তি পেয়েছিল এবং এই চলচ্চিত্রটি সঙ্গীত পরিচালনা করেছিলেন আনন্দ শঙ্কর। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, উৎপল দত্ত, তরুণ কুমার। হঠাৎ করেই ‘নিধিরাম সর্দার’ নামে এক চোর কলকাতা পুলিশের জীবনটাই বদলে দিল। সে অসাধু ব্যবসায়ীর কাছ থেকে চুরি করে গরীবদের মাঝে বিলিয়ে দিত। মিঃ গঙ্গারাম একজন আমদানি-রপ্তানিকারক হোটেল লাভ বার্ডে মুখোমুখি হন। হোটেলের মালিক সিতেশ পাইন নামের একজন বাতিক, হাই প্রোফাইল অপরাধী এই ঘটনায় খুবই উদ্বিগ্ন হয়ে পড়েন। অন্যদিকে, যামিনী, স্মার্ট মেয়ে একটি মধ্যবিত্ত পরিবারের একমাত্র উপার্জনকারী সদস্য হঠাৎ কিছু সমস্যার সম্মুখীন হয়। কিছু অজানা অসামাজিক তাকে নিয়মিত অনুসরণ করে। এমন পরিস্থিতিতে তিনি রাম প্রসাদ সিংহের কাছে সাহায্য চান। রাম প্রসাদ যিনি একজন স্বনামধন্য গায়ক এবং সেই সাথে তার নিজস্ব মূল্যবোধের সাথে একজন সাহসী মানুষ সমস্যাটি প্রকাশ করার চেষ্টা করেন। সে তার আপ্রাণ চেষ্টা করে এবং তার আত্মীয় মল্লিক এবং পুরানো বন্ধু সঞ্জয়ের সাহায্যে মামলাটি সমাধান করে। উত্তম কুমার অপর্ণা সেন নন্দিতা বোস সুশীল মজুমদার ডলি বাগচী স্বপ্না বন্দ্যোপাধ্যায় মঞ্জু ব্যানার্জী রবি ব্যানার্জী সমরেশ ব্যানার্জী অজিতেশ ব্যানার্জী ভানু বন্দ্যোপাধ্যায় হারাধন বন্দ্যোপাধ্যায় সত্য বন্দ্যোপাধ্যায় শম্ভু ভট্টাচার্য শিবচরণ ভট্টাচার্য শুভেন্দু চট্টোপাধ্যায় ইন্দু দেবী উৎপল দত্ত তরুণ কুমার রবি ঘোষ গীতা দে চিন্ময় রায় সকল গানের সুরকার আনন্দ শঙ্কর। "Bollywood Movie Nidhiram Sardar 1976"। nidhiram-sardar-1976.bollyviews.com। ২০২২-০১-১৪ তারিখে মূল থেকে আর্কাইভ করা। সংগ্রহের তারিখ ২০২২-০১-১৪।  FilmiClub। "Nidhiram Sardar (1976)"। FilmiClub (ইংরেজি ভাষায়)। সংগ্রহের তারিখ ২০২২-০১-১৪।  "Nidhi Ram Sardar (1976) - Review, Star Cast, News, Photos"। Cinestaan। ২০২০-১১-২৪ তারিখে মূল থেকে আর্কাইভ করা। সংগ্রহের তারিখ ২০২২-০১-১৪।  "সংরক্ষণাগারভুক্ত অনুলিপি"। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।  ইন্টারনেট মুভি ডেটাবেজে নিধিরাম সর্দার (ইংরেজি)
খান মোহাম্মদ সালেক

খান মোহাম্মদ সালেক ছিলেন বাংলাদেশের শিক্ষাবিদ। শিক্ষাক্ষেত্রে বিশেষ অবদানের জন্য তিনি ১৯৯২ সালে একুশে পদকে ভূষিত হন। একুশে পদক -১৯৯২ "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১১। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১২। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।
জুন মেলভিল

জুন মেলভিল (১৯১৫ - ১৯৭০) ছিলেন একজন ইংরেজ অভিনেত্রী এবং থিয়েটার ম্যানেজার। তিনি ১৯১৫ সালের ১৭ই সেপ্টেম্বর ইংল্যান্ডের সাসেক্সের ওয়ার্থিং শহরে জন্মগ্রহণ করেন। তিনি ফ্রেডরিক মেলভিল এবং জেন মেলভিলের কন্যা ছিলেন। তার মঞ্চ আত্মপ্রকাশ ১৯৩১ সালে ব্রিক্সটনে পুস ইন বুটস (Puss in Boots) প্রযোজনায় আসে। ১৯৩৬ সালে তিনি মঞ্চ ব্যবস্থাপক হন এবং ১৯৩৮ সালে ব্রিক্সটন থিয়েটারের মালিক ও ব্যবস্থাপক হন। পরবর্তীকালে তিনি ওয়াটফোর্ড প্যালেস থিয়েটারের পরিচালক হন। ১৯৪০ সালের ১৮ এপ্রিল তিনি জন লে মেসুরিয়ারকে বিয়ে করেন এবং পরে ১৯৪৯ সালে বিবাহ বিচ্ছেদ হয়। জুন মেলভিল ১৯৭০ সালের ১৫ই সেপ্টেম্বর ইংল্যান্ডের লন্ডনের ওয়েস্টমিনস্টারে মারা যান। "Actress weds Actor"। Evening Standard। ১৯৪০-০৪-১৮। পৃষ্ঠা 3 – Newspapers.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Melville, June (1915–1970) ." Dictionary of Women Worldwide: 25,000 Women Through the Ages. . Retrieved April 17, 2021 from Encyclopedia.com: https://www.encyclopedia.com/women/dictionaries-thesauruses-pictures-and-press-releases/melville-june-1915-1970
অ্যাভাটার (২০০৯-এর চলচ্চিত্র)

অবতার (ইংরেজি: Avatar) ২০০৯ সালে মুক্তি পাওয়া একটি বিজ্ঞানভিত্তিক কল্পকাহিনী। প্রখ্যাত পরিচালক জেমস ক্যামেরন ছবিটি রচনা ও পরিচালনা করেছেন। মূল চরিত্রগুলোয় অভিনয় করেছেন স্যাম ওর্থিংটন, জোয়ি সালডানা, স্টিফেন ল্যাং, মিচেলে রড্রিগেজ, জোয়েল ডেভিড মুর, জিওভান্নি রিবিসি এবং সিগুর্নি উইভার৷ পটভূমি হলো ২২ শতকের মাঝামাঝি; যখন মানুষ আলফা সেনটাউরি তারা মন্ডলে একটি গ্যাসীয় গ্রহে মানুষের বসবাস উপযোগী উর্বর উপগ্রহ প্যানডোরায় আনঅবটেনিয়াম নামক একটি মূল্যবান খনিজ আহরণের জন্য খননকাজ শুরু করে৷ খনিজ উপনিবেশ এলাকার ক্রমাগত সম্প্রসারণের ফলে এ উপগ্রহের স্থানীয় অধিবাসী নাভিদের অস্তিত্ব হুমকির মুখে পড়ে; প্যানডোরা উপগ্রহের আদিবাসী এই নাভিরা অনেকটা মানুষের মত দেখতে ৷ প্যানডোরার এই আদিবাসীদের সাথে যোগাযোগের জন্য একদল গবেষক জেনেটিক্যালি ইঞ্জিনিয়ারড নাভি ও মানুষের সংকর দেহ ব্যবহার করেন যা এই চলচ্চিত্রের নাম ৷ অ্যাভাটার চলচিত্রটির পটভূমি তৈরি হয়েছে একদল লোভী মানুষ আর নিরীহ প্যানডোরাবাসির মধ্যে এক অসম কিন্তু সাহসি যুদ্ধ নিয়ে। কাহিনীর সূত্রপাত ২১৫৪ সালে, যখন আর.ডি.এ আনঅবটেনিয়ামের খোঁজে প্যানডোরা নামক পৃথিবীর মত এক গ্রহে গিয়ে মানুষ হাজির হয়। যার আবহাওয়া মানুষের নিঃশ্বাস উপযোগী নয়। এই গ্রহের অধিবাসীদের বলা হয় নাভি। নাভিরা তাদের গ্রহে খুব আনন্দেই বসবাস করছিল যতদিন পর্যন্ত না মানুষের অসাধু ইচ্ছা প্রকাশিত না হয়। নাভিদের পরিবেশ সম্পর্কে ভালোভাবে জানার জন্য বিজ্ঞানীরা নাভিদের মত দেখতে কিছু দেহ তৈরি করলেন, যা কিনা যন্ত্র দ্বারা নিয়ন্ত্রিত। "BBFC rating and classification details for Avatar"। ডিসেম্বর ৮, ২০০৯। ৮ জুন ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ৮, ২০০৯।  "Avatar (2009) – Box Office Mojo"। Box Office Mojo। Internet Movie Database। সংগ্রহের তারিখ এপ্রিল ১২, ২০১০।  "Avatar"। The-Numbers। Nash Information Services। সংগ্রহের তারিখ মে ৩, ২০১০।  উইকিমিডিয়া কমন্সে অ্যাভাটার (২০০৯-এর চলচ্চিত্র) সংক্রান্ত মিডিয়া রয়েছে। দাপ্তরিক ওয়েবসাইট Official shooting script রটেন টম্যাটোসে Avatar (ইংরেজি) মেটাক্রিটিকে Avatar (ইংরেজি) বক্স অফিস মোজোতে Avatar (ইংরেজি) "Avatar (2-Disc Set) Blu-ray Disc Review" by HD Report James Cameron's Avatar Wiki
মজিদ রশিদ

মজিদ রশিদ (আরবি: ماجد راشد‎‎, ইংরেজি: Majid Rashid; ১৬ মে ২০০০) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ইত্তিহাদ কালবা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন। আমিরাতি ফুটবল ক্লাব আল ইত্তিহাদ কালবার যুব পর্যায়ের হয়ে খেলার মাধ্যমে মজিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ইত্তিহাদ কালবার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদ কালবার হয়ে পাঁচ মৌসুমে ৭৪ ম্যাচে ২টি গোল করার পর ২০২১–২২ মৌসুমে তিনি শারজাহে যোগদান করেছেন। ২০১৮ সালে, মজিদ সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। মজিদ রশিদ ২০০০ সালের ১৬ই মে তারিখে সংযুক্ত আরব আমিরাতের কালবায় জন্মগ্রহণ করেছেন এবং সেখানেই তার শৈশব অতিবাহিত করেছেন। মজিদ সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন। "UAE U19 vs. Qatar U19 - 18 October 2018"। Soccerway। ২০১৮-১০-১৮। সংগ্রহের তারিখ ২০২১-১১-২৩।  "Vietnam U23 vs. UAE U23 - 10 January 2020"। Soccerway। ২০২০-০১-১০। সংগ্রহের তারিখ ২০২১-১১-২৩।  সকারওয়েতে মজিদ রশিদ (ইংরেজি) ট্রান্সফারমার্কেটে মজিদ রশিদ (ইংরেজি) ওয়ার্ল্ডফুটবল.নেটে মজিদ রশিদ (ইংরেজি) ইএসপিএন এফসিতে মজিদ রশিদ (ইংরেজি)
বেন ডরশুইস

বেনজামিন জেমস ডরশুইস (জন্ম: ২৭ জুন ১৯৯৪) একজন অস্ট্রেলিয়ান ক্রিকেটার। ৭ অক্টোবর, ২০১৬ সালে ২০১৬-১৭ বিবিকিউস ম্যাটাডোর ওয়ানডে কাপ নিউ সাউথ ওয়েলস এর হয়ে অভিষেক ঘটে। ১৩ সেপ্টেম্বর, ২০২১ সালে ক্রিস উকসের বদলি খেলোয়াড় হিসেবে সংযুক্ত আরব আমিরাতে ২০২১ সালের আইপিএলের দ্বিতীয় পর্বের জন্য ডরশুইসকে দিল্লি ক্যাপিটালস দলে অন্তর্ভুক্ত করা হয়েছিল। "Ben Dwarshuis"। ESPN Cricinfo। সংগ্রহের তারিখ ১৯ অক্টোবর ২০১৬।  "DC sign Ben Dwarshuis as replacement of Chris Woakes for remainder of IPL 2021"। SportsTiger। সংগ্রহের তারিখ ১৩ সেপ্টেম্বর ২০২১।  ইএসপিএনক্রিকইনফোতে বেন ডরশুইস (ইংরেজি)
এইন আল-তাল

এইন আল-তাল ক্যাম্প ( আরবি: مخيم عين التل ), বা হান্দারাত শিবির হল ০.১৬-বর্গকিলোমিটার (৪০ একর) এলাকাজুড়ে ফিলিস্তিনিদের জনবহুল হান্দারাত গ্রামের কাছে এ শরণার্থী শিবির অবস্থিত। এটি আলেপ্পোর উত্তর-পূর্বে ১৩ কিলোমিটার (৮.১ মা) দূরে অবস্থিত। শিবিরের যুদ্ধ-পূর্ব জনসংখ্যা ছিল প্রায় ৭০০০১ জন। আলেপ্পোর যুদ্ধের সময় ক্যাম্পের জনসংখ্যার পুরোটাই বাস্তুচ্যুত হয়েছিল এবং শিবিরের ব্যাপক ক্ষয়ক্ষতি হয়েছিল। "Ein el Tal (unofficial camp*)"। UNRWA (ইংরেজি ভাষায়)। সংগ্রহের তারিখ ১ আগস্ট ২০২১।  "مخيم عين التل (حندرات) (in Arabic)"। info.wafa.ps। সংগ্রহের তারিখ ১ আগস্ট ২০২১।
হিমস শিবির

হোমস ক্যাম্প হল একটি ফিলিস্তিনি শরণার্থী শিবির যা সিরিয়ার হোমস শহরের মধ্যে এবং দামেস্কের প্রায় ১৬০ কিলোমিটার (৯৯ মা) উত্তরে অবস্থিত। ২০০২ সালের হিসাবে, শিবিরের জনসংখ্যা ছিল ১৩৮২৫ জন। শিবিরটি ১৯৪৯ সালে ১৫০,০০০ বর্গ মিটার এলাকাজুড়ে অবস্থিত। ১৯৪৮ সালের আরব-ইসরায়েল যুদ্ধের সময় ফিলিস্তিনিদের বাস্তুচ্যুত হওয়ার পরে এটি প্রতিষ্ঠিত হয়েছিল। এটি আল-বাথ ইউনিভার্সিটির সংলগ্ন অবস্থিত এবং বেশিরভাগ উদ্বাস্তু মূলত উত্তর ফিলিস্তিনের হাইফা এবং একরের পার্শ্ববর্তী গ্রাম থেকে এসেছে। আজ, শরণার্থীদের বেশিরভাগই শ্রমিক, স্থানীয় সরকারী কর্মচারী বা রাস্তায় ভেন্ডারি করে। ইউএনআরডব্লিউএ-এর মতে, দুর্বল পরিবেশগত স্বাস্থ্য এ শিবিরের শরনার্থীদের প্রধান উদ্বেগের কারণ। এটি জীবনের মানকে প্রভাবিত করে এবং উদ্বাস্তুদের জন্য স্বাস্থ্য ঝুঁকি তৈরি করে। ক্রমবর্ধমান শিবির জনসংখ্যার সাথে মানিয়ে নিতে পয়ঃনিষ্কাশন ব্যবস্থা প্রসারিত করা প্রয়োজন। বিদ্যালয়গুলো পুরাতন ও জরাজীর্ণ, এবং কয়েকটির কাঠামোগত ত্রুটি রয়েছে। ক্যাম্পে ইউএনআরডব্লিউএ-এর প্রধান অগ্রাধিকার হল উন্নত শিক্ষাগত সুবিধা প্রদানের জন্য বিদ্যালয়গুলিকে পুনর্গঠন করা। ১৯৯৬ সালে, ইউএনআরডব্লিউএ মার্কিন যুক্তরাষ্ট্র সরকারের অবদানে একটি নতুন স্বাস্থ্য কেন্দ্র নির্মাণ করে। প্রতিবন্ধীদের জন্য একটি নতুন সম্প্রদায় পুনর্বাসন কেন্দ্র চালু হয়। ১৯৯৯ সালে MOVIMONDO Molisv (একটি ইতালীয় বেসরকারী সংস্থা) এর সাথে অংশীদারিত্বে ইউরোপীয় কমিউনিটি হিউম্যানিটারিয়ান অফিস (ECHO) এর তহবিল দিয়ে এটি নির্মিত হয়েছিল। Homs Refugee Camp United Nations Relief and Works Agency. 2002-06-30.
জারামানা

জারামানা ( আরবি: جرمانا ), দক্ষিণ সিরিয়ার একটি শহর। প্রশাসনিকভাবে ঘৌতা সমভূমিতে রিফ দিমাশক গভর্নরেটের অংশ। এটি সিরিয়ার রাজধানী থেকে ৩ কিলোমিটার দক্ষিণ-পূর্বে অবস্থিত। এটি বৃহত্তর দামেস্ক মেট্রোপলিটন এলাকায় একটি আলোড়নপূর্ণ শহর। এতে বেশিরভাগ খ্রিস্টান এবং ড্রুজ জনসংখ্যা রয়েছে। এটি জরামানা ক্যাম্প সংলগ্ন, একটি ফিলিস্তিনি শরণার্থী শিবির । ১৩ শতকের গোড়ার দিকে সিরিয়ার ভূগোলবিদ ইয়াকুত আল- হামাউই জারামানা পরিদর্শন করেছিলেন এবং উল্লেখ করেছিলেন যে এটি " দামাস্কাসের ঘৌতাহের একটি জেলা"। ২০১২ সালের শেষের দিকে, যুদ্ধ নিয়ে গবেষক নিওকনজারভেটিভ ইনস্টিটিউট বলেছে যে, জনপ্রিয় কমিটি (সশস্ত্র চরমপন্থীদের থেকে সম্প্রদায়কে রক্ষা করার জন্য গঠিত স্থানীয় আত্মরক্ষা মিলিশিয়া) এবং সরকারপন্থী শাবিহা সেখানে সরকারি বাহিনীর সাথে ঘনিষ্ঠভাবে কাজ করছে বলে প্রতিবেদন দিয়েছে। ২৯ অক্টোবর এবং ২৮ নভেম্বর, ২০১২ সালে শহরে গাড়ি বোমা হামলায় ১০০ জনেরও বেশি বেসামরিক বাসিন্দা নিহত হয়েছিল, যার মধ্যে বেশ কিছু ইরাকি এবং ফিলিস্তিনি উদ্বাস্তু ছিল। ২০০৩ সাল থেকে এবং ইরাক যুদ্ধের শুরু থেকে, বিপুল সংখ্যক ইরাকি জরামানায় অভিবাসিত হয়। ফলে জনসংখ্যা প্রায় ১০০,০০০ থেকে ২৫০,০০০-এর বেশি হয়। ২০০৪ সালের সরকারী আদমশুমারি অনুসারে, শহরের জনসংখ্যা ছিল ১১৪,৩৬৩ জন। শহরের কাছে একই নামের একটি ফিলিস্তিনি শরণার্থী শিবিরও রয়েছে। জারামানা হলো অস্থিতিশীল দেশ থেকে পালিয়ে আসা ইরাকি অ্যাসিরিয়ান খ্রিস্টান শরণার্থীদের জন্য একটি প্রিয় গন্তব্যস্থল। অক্টোবর ২০০৬ সালে, জারামানায় আসিরীয় সম্প্রদায় ইরাকের মসুল থেকে আসা একজন যাজককে পেয়েছিল। পুরোহিত আরকান হানা হাকিম দাবি করেছেন যে, জারামানা শহরেই এখন শুধু ২০০০ অ্যাসিরিয়ান ইরাকি উদ্বাস্তু রয়েছে। 5950 dunums (595 ha.) " العقارات في مدينة جرمانا الأسعار نار" ("Real estate prices in the city of Jaramana are afire") Syria Steps 13 January 2010, in Arabic, last accessed 18 September 2010 le Strange, 1890, p. 462. Holliday, Joseph; Lynch, Michael (৭ ডিসেম্বর ২০১২)। "The Battle for Damascus: The Current State of Play in Syria"। Institute for the Study of War। সংগ্রহের তারিখ ১২ ডিসেম্বর ২০১২।  "أسعار العقارات في جرمانا تتحدى الإنحدار .. والجمود لم " ("Real estate prices in Jaramana challenge Downgrade ..") De Press - Buildex Online 19 March 2009, in Arabic, last accessed 18 September 2010 " العقارات في مدينة جرمانا الأسعار نار" ("Real estate prices in the city of Jaramana are afire") Syria Steps 13 January 2010, in Arabic, last accessed 18 September 2010 "Huge increase in number of Christian Iraqis fleeing to Syria" ওয়েব্যাক মেশিনে আর্কাইভকৃত ৫ ফেব্রুয়ারি ২০১২ তারিখে German Press Agency 12 October 2006 at The Raw Story, last accessed 18 September 2010
খান দান্নুন

খান দান্নুন ( আরবি: خان دنون , এছাড়াও বানান খান Danun, খান Dunnun বা খান যুল-নূনের) সিরিয়া দক্ষিণ জেলার একটি শহর। এটি মারকাজ রিপ দিমাশক জেলার রিপ দিমাশক গভর্নোরেট এর শাসন ব্যবস্থার অংশ । দামেস্কের দক্ষিণে অবস্থিত। এর নিকটবর্তী এলাকাগুলির মধ্যে রয়েছে পশ্চিমে আল- তাইবাহ, উত্তর -পশ্চিমে মুকাইলিবাহ, উত্তরে আল- কিসওয়াহ ৫ কিলোমিটার এবং পূর্বে খিয়ারাত দান্নুন। সিরিয়া কেন্দ্রীয় পরিসংখ্যান ব্যুরোর মত অনুসারে, ২০০৪ সালের আদমশুমারিতে খান দানুনের জনসংখ্যা ছিল ৮৭২৭ জন। খান দান্নুনের একই নামের একটি শরণার্থী শিবিরও রয়েছে এবং এটি UNRWA দ্বারা স্বীকৃত সিরিয়ার দশটি ফিলিস্তিনি শরণার্থী শিবিরের মধ্যে একটি। UNRWA পরিসংখ্যান অনুসারে ১৯৯৮ সালে শিবিরের জনসংখ্যা ছিল ৭৮৪১ জন। UNRWA অনুযায়ী জুন ২০০৮ সালে শিবিরের জনসংখ্যা ছিল ৯৪৭৯ জন এবং ২১৯২ পরিবার। খান দান্নুন ছিলেন মূলত একজন বড় খান (" কারাভান্সারি ") যা ১৩৭৬ সালে দামেস্কের মামলুক গভর্নর মানজাক আল-ইউসুফি। তিনি বাহরি মামলুক সুলতান আল-আশরাফ শাবানের শাসনামলে ছিলেন। আলী ইবনুল বদরি ("দামাস্কাস এর প্রকৌশলী।" ) খানকে মুহানদিস আশ-শাম হিসাবে পরিচিত ছিলেন। "দান্নুন" নামটি " ধুল-নুন " এর কথ্য সংস্করণ। নবম শতাব্দীর একজন প্রখ্যাত সম্মানিত মুসলিম ব্যক্তিত্ব। তাকে সুফিদের আদি পিতৃপুরুষ বলে মনে করা হয়। পরে খান দান্নুন আল-কিসওয়ার এবং ঘাবাঘিবের হাজ্জীদের জন্য (" মক্কার তীর্থযাত্রা") কাফেলার রুটে একটি স্টপিং পয়েন্ট হয়ে ওঠে। খান, এর খিলানগুলি বাদ দিয়ে, হাওরানের পুরানো কাঠামোতে ঐতিহ্যবাহী বেসল্ট গাঁথনিতে নির্মিত হিসাবে সাধারণত পাওয়া যায়। এটি একটি খোলা, বর্গাকার আকৃতির উঠান নিয়ে গঠিত। যার কেন্দ্রস্থলটি পশুপালনের জন্য তৈরী হয়েছিল। উঠানের চারপাশে থাকার অ্যাপার্টমেন্টের উপরে তোরণ তৈরি করা হয়েছিল যা দর্শনার্থীদের বাসস্থান হিসাবে কাজ করেছিল। প্রাঙ্গণটি বৃত্তাকার বেসাল্ট টাওয়ার দ্বারা ঘেরা। খানের ভিতরে মিহরাব কুলুঙ্গি সহ একটি ছোট প্রার্থনা কক্ষ ছিল যা মক্কার দিক নির্দেশ করে। পূর্ব দিকে প্রবাহিত একটি নদীর ফলে খানের গেটের সামনে একটি জলাভূমি তৈরি হয়েছিল। ১৯ শতকের গোড়ার দিকে ভ্রমণকারী জন লুইস বার্কহার্ট যখন সাইটটি পরিদর্শন করেছিলেন, তখন খানটি ধ্বংসস্তূপে ছিল। খান দান্নুন হেজাজ রেলওয়ের দামেস্ক - হাওরান লাইনের একটি স্টপেজ ছিল। ১৯৪৯ সালে, ১৯৪৮ সালের আরব-ইসরায়েল যুদ্ধের পরে, এই শহরে খান দানুন নামে একটি ফিলিস্তিনি শরণার্থী শিবির স্থাপন করা হয়েছিল। ২০০৯ সালে খান দানুনের জন্য একটি নতুন পয়ঃনিষ্কাশন প্রকল্প, ইউরোপীয় কমিশনের অর্থায়নে, সমাপ্ত হয়। Mahmoud as-Sahly, Nabil. Profiles: Palestinian Refugees in Syria ওয়েব্যাক মেশিনে আর্কাইভকৃত ২০১৪-০৮-১১ তারিখে. BADIL. Winter 1999. Total Registered Camp Population-Summary. UNRWA. 2008-06-30. Meinecke, 1996, p. 46 Bosworth, 1989, p. 548 Meinecke, 1996, p. 53 Newbold, 1846, p. 334 Ed. Popper, 1955, p. 51. Translated work of Ibn Taghribirdi. Museums With No Frontiers, 2000, p. 202 Burckhardt, 1822, p. 54 Constable, 2004, p. 99 Masterman, 1897, p. 200 Khan Danoun Refugee Camp ওয়েব্যাক মেশিনে আর্কাইভকৃত ৪ মার্চ ২০১৬ তারিখে. Jerusalem Media and Communications Center (JMCC). 2007-01-01. UNRWA Commissioner-General Visits Syria. UNRWA. 2009-04-23.
কবর এসিট

কবর এসিট ক্যাম্প (আরবি: مخيم قبر الست, বা সাইয়্যিদাহ জয়নাব ক্যাম্প ০.০২-বর্গকিলোমিটার (৪.৯ একর) এলাকাজুড়ে। জনবহুল সাইয়িদাহ জয়নাব শহরের কাছে এ ফিলিস্তিনি শরণার্থী শিবির। এটি দামেস্কের কেন্দ্র থেকে ১৪ কিলোমিটার (৮.৭ মা) দূরে অবস্থিত। যুদ্ধের পূর্বে ক্যাম্পের জনসংখ্যা ছিল প্রায় ২৩,৭০০১ জন। সিরিয়ার গৃহযুদ্ধের সময়, ক্যাম্পের চারপাশে যুদ্ধের কারণে ক্যাম্পের জনসংখ্যার ৪০% পর্যন্ত পালিয়ে গিয়েছিল। যদিও শিবিরটি ১৯৪৮ সালে স্থাপিত হয়েছিল, তবে এর বেশিরভাগ বাসিন্দা ১৯৬৭ সালের পরে কুনেইট্রা গভর্নরেট থেকে এসেছিল, যখন গোলান হাইটস ইসরায়েল দ্বারা দখল করা হয়েছিল। কবর এসিট ক্যাম্প ১৯৪৮ সালে ০.০২ বর্গ কিলোমিটার এলাকায় স্থাপিত হয়েছিল, তবে বেশিরভাগ বাসিন্দা ১৯৬৭ সালে এসেছিলেন। ১৯৬৭ সালের আরব-ইসরায়েল সংঘাতের সময় কুনেইট্রা গভর্নরেটের গোলান হাইটস থেকে বাস্তুচ্যুত হওয়া বাসিন্দারা দ্বিতীয়বার কবর এসিটে বাস্তুচ্যুত হন। বেশিরভাগই মূলত ১৯৪৮ সালে উত্তর ফিলিস্তিনের নিকটবর্তী গ্রাম থেকে গোলান মালভূমিতে পালিয়ে গিয়েছিল। বাস্তুচ্যুতি, বেকারত্ব, মুদ্রাস্ফীতি, সুরক্ষা এবং নিরাপত্তা ঝুঁকি ক্যাম্পের বাসিন্দাদের জন্য বড় সমস্যা। দুর্বল স্যানিটেশনও ক্যাম্পের একটি সমস্যা। খারাপ পরিবেশগত স্বাস্থ্যের অবস্থার সাথে সম্পর্কিত অসুস্থতার তুলনামূলকভাবে উচ্চ ঘটনা এ ক্যাম্পে রয়েছে। পয়ঃনিষ্কাশন ব্যবস্থা পুরানো এবং ক্যাম্পের জনসংখ্যার চাহিদা মোকাবেলা করার জন্য আপগ্রেড করা প্রয়োজন। "Qabr Essit Camp"। UNRWA (ইংরেজি ভাষায়)। সংগ্রহের তারিখ ১ আগস্ট ২০২১।  "Qabr Essit camp"। zochrot.org (ইংরেজি ভাষায়)। সংগ্রহের তারিখ ১ আগস্ট ২০২১।
আল-সাবিনা

আল-সাবিনা ( আরবি: السبينة ) দক্ষিণ সিরিয়ার একটি শহর। প্রশাসনিকভাবে রিফ দিমাশক গভর্নরেটের অংশ। এটি পশ্চিম ঘৌটায় দামেস্কের দক্ষিণ-পশ্চিমে অবস্থিত। আশেপাশের এলাকাগুলির মধ্যে রয়েছে আশরাফিয়াত সাহনায়া, দারাইয়া, মুয়াদামিয়াত আল-শাম, সাইয়িদাহ জয়নাব, আল-হাজার আল-আসওয়াদ । সিরিয়া সেন্ট্রাল ব্যুরো অফ স্ট্যাটিস্টিকস অনুসারে, ২০০৪ সালের আদমশুমারিতে আল-সাবিনার জনসংখ্যা ছিল ৬২,৫০৯ জন। সাবিনা ক্যাম্প বা এ ফিলিস্তিনি শরণার্থী শিবিরটি ১৯৪৮ সালে শহরের পাশে প্রতিষ্ঠিত হয়েছিল। General Census of Population and Housing 2004. Syria Central Bureau of Statistics (CBS). Rif Dimashq Governorate. (আরবি ভাষায়) "Sbeineh Camp"। UNRWA।